Anẓar d Ṛebbi n yigenwan, n waman, n yiɣeẓran d yigelmimen, ula n yillel. Qqaren-as daɣen agellid n ugeffur, zik di tefriqt n ugafa timetti tettidir s waman ara smarsen deg yigran n tfellaḥt, ma ulac; d tudert ara yenneḥṛasen ɣref umdan n tallit-nni. Yella uɣuṛar, xuṣṣen waman imdanen yak deɛɛun anẓar, aken ad teɣli lehwa, ad yekfu uɣurar iṣṣarwan lḥif d lemṛar i yemdanen. Ula d imɣan d yiɣarsiwen, ad cennun s ṣṣut aɛlayen mi ara d-qqaren:”Anẓar! Anẓar! A Ṛebbi, ssew-itt ɣer waẓar!